b'\n_START_ARTICLE_\nPremier League 2008-09\n_START_PARAGRAPH_\nPremier League 2008-09 var den 17. s\xc3\xa6son siden oprettelsen af ligaen. Kampene finder sted fra den 16. august 2008 til en ukendt dato i maj 2009. Efter sejren i s\xc3\xa6sonen 2007-08 er Manchester United forsvarende mestre. I alt 20 hold deltager, hvoraf de 17 ogs\xc3\xa5 var med i sidste s\xc3\xa6son. West Bromwich Albion, Stoke City og Hull City er de tre nyoprykkere._NEWLINE_Ligaens top 3 vil kvalificere sig direkte til UEFA Champions League, mens fjerdepladsen f\xc3\xa5r adgang til kvalifikationen. Femtepladsen kvalificerer sig til UEFA Cuppen og de tre lavest placerede hold rykker ned i The Championship.'